Venada

Venada er en slekt av sommerfugler som hører til familien smygere (Hesperiidae).

Utseende 
Middelsstore (vingespenn 40–50 millimeter), kraftige, brune smygere. Hannene har en fold ved forvingens forkant som inneholder duftskjell (androconia). Forvingen har fire store, delvis gjennomsiktige, gulaktige (honningfargede) flekker som danner et mer eller mindre sammenhengende tverrbånd, dessuten noen små, hvite flekker i den ytre delen.

Levevis 
Ulike mange andre Eudaminae ser disse artene ut til å være aktive midt på dagen i solskinn, men de voksne sommerfuglene er ganske sjeldent observert – de aller fleste kjent eksemplarene stammer fra larver og pupper som er klekket i fangenskap. På Volcán Cácao i Costa Rica, som er typelokalitet for fire av de fem artene, er frittflygende voksne eksemplarer bare observert én gang. Larvene utvikler seg på unge trær i kanten av lysninger i skogen, for det meste på arter i laurbærfamilien.

Utbredelse 
Artene er utbredt i Mellom- og Sør-Amerika. Venada advena (slektsnavnet er laget ved å stokke om på bokstavene i artsnavnet) er vidt utbredt, de fire andre artene ble alle beskrevet i 2005 basert på et materiale på over 600 eksemplarer klekket fra larver og pupper samlet inn på Volcán Cácao i Costa Rica; disse er foreløpig ikke kjent fra andre steder.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien Hesperioidea – nå regner man vanligvis bare med én familie
 Familien smygere, Hesperiidae
 Eudaminae Mabille, 1877
 Slekten Venada Evans, 1952 
 Venada advena (Mabille, 1889)
 Venada cacao Burns, 2005
 Venada daneva Burns, 2005
 Venada naranja Burns, 2005
 Venada nevada Burns, 2005

Kilder 
 Brower, A.V.Z. og Warren, A. (2007) Venada på Tree of life 
 Burns, J.M. & Janzen, D.H. (2005) Pan-Neotropical genus Venada (Hesperiidae; Pyrginae) is not monotypic: four new species occur on one volcano in the Area de Conservación Guanacaste, Costa Rica. Journal of the Lepidopterists' Society 59: 19-34.
 Markku Savela's Lepidoptera and some other life forms: Sjekkliste over artene. Hentet 31.5. 2012.

Eksterne lenker 
 
 Butterflies of America – Venada spp. 

Smygere
Sommerfugler formelt beskrevet i 1952
Dyr formelt beskrevet av William Harry Evans